મુખ્ય મહેમાન તરીકે આવેલા શ્રી મણીભાઈ ‘મમી’ એ તેમનું મંતવ્ય આપતા કહ્યું હતું કે સનાતન ધર્મ આપણો મૂળ ધર્મ છે અને ઉમિયા માતાજી આપણા કુળદેવી છે. આ ઈન્ટરનેટ ન યુગ માં હજી આપણ ને કેટલા સત્પન્થીઓ ને સમજાવવા પડશે કે સત્પંથ આપણી જ્ઞાતિનો ધર્મ નથી. ઉમિયા માતાજી સંસ્થાને તો છેક ૩૫ વરસ પહેલા ઠરાવ પસાર કરીને સ્પષ્ટતા કરી દીધી હતી કે પીરાણા સત્પંથ માં થી આપણા કડવા પટેલોને બહાર કાઢવા માટે આ સંસ્થા સર્વ પ્રયત્નો કરશે. હજી સુધી આ હિંમત ભાઈ ને અને રમેશભાઈને ભારતભરમાં કેટલી સભાઓ કરવી પડશે? જ્ઞાતિની અખંડતા રાખવી હશે તો નાનક્દાસને ફરી વખત હું વિનંતી કરુછું કે પીરાણું મુકવું પડે તો મૂકી દેજો, ગાદીનો ત્યાગ કરવો પડે તો કરી દેજો, પણ જ્ઞાતિને એક રાખવા માટે કેન્દ્રીય સમાજના સનાતની પ્રવાહ માં ભળી જજો.